32003D0845
L 321/61
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 декември 2003 година
относно защитни мерки по отношение на вноса на някои животни, на сперма, яйцеклетки и ембриони от тях от Албания, Бившата югославска република Македония и Сърбия и Черна гора във връзка с болестта син език
(нотифицирано под номер C(2003) 4526)
(текст от значение за ЕИП)
(2003/845/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), и по-специално член 18 от нея,
като има предвид, че:
(1)
С Решение 2001/706/ЕО на Комисията от 27 септември 2001 г. относно защитни мерки по отношение на вноса на някои животни, на сперма, яйцеклетки и ембриони от тях, от Албания, Бившата югославска република Македония и Сърбия и Черна гора във връзка с болестта син език (2), вноса на живи животни от видове, податливи на болестта син език (всички преживни животни), от онези трети страни, където са били открити огнища на син език, беше забранен.
(2)
На база получената информация, България може да се разглежда сега като страна, свободна от болестта син език. Ситуацията в Албания, Бившата югославска република Македония и Сърбия и Черна гора (бивша Югославия) остава непроменена.
(3)
Следователно, с оглед яснотата на законодателството на Общността, Решение 2001/706/ЕО трябва да бъде отменено и заменено с настоящото решение.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
1. Държавите-членки няма да разрешават вноса на живи животни от видове, податливи на болестта син език, които произхождат от или транзитно преминават през Албания, Бившата югославска република Македония и Сърбия и Черна гора.
2. Държавите-членки няма да разрешават вноса на сперма, яйцеклетки и ембриони от видове, податливи на болестта син език, които произхождат от Албания, Бившата югославска република Македония и Сърбия и Черна гора.
Член 2
1. Чрез дерогация от член 1, параграф 1, държавите-членки могат да разрешат внос на живи животни от видове, податливи на болестта син език, които преминават транзитно през Албания, Бившата югославска република Македония и Сърбия и Черна гора, при условие че това не застрашава положението във връзка с болестта син език на съответната държава-членка.
2. Държавите-членки информират Комисията за критериите, прилагани при предоставяне на дерогацията по параграф 1.
Член 3
Решение 2001/706/ЕО се отменя.
Позоваванията на отмененото решение се разглеждат като позовавания на настоящото решение.
Член 4
Настоящото решение влиза в сила на 9 декември 2003 г.
Член 5
Адресати на настоящото решение са държавите-членки.
Съставено в Брюксел на 5 декември 2003 година.